
Angla lingvo 


La angla lingvo (angle English [IN-gliŝ]) estas 
ĝermana lingvo kun granda influo de latinidaj vortoj, 
kiu evoluis en Anglio de la anglosaksa lingvo al la 
meza angla lingvo por finfine formi la modernan 
anglan lingvon. Ĝi estas la gepatra lingvo de 309 ĝis 
380 milionoj da parolantoj, precipe loĝantaj en Britio 
(Brita angla) kaj ties eksaj kolonioj kiel Usono (Usona 
angla), Irlando, Kanado, Aŭstralio, Nov-Zelando kaj 
multaj landoj en Karibio. ĉi estas oficiala lingvo de 
71 landoj tutmonde, kiel Barato, Pakistano aŭ Sud- 
Afriko, kie la angla estas uzata kiel unua aŭ dua 
lingvo. 

La angla ankaŭ estas la plej uzata " lingvafrankao " kaj 
la plej lernita kaj lernata fremdlingvo tutmonde^. 
Tiun fenomenon kaŭzis ĉefe la disvastiĝo de la brita 
imperio, kaj poste la kreskinta ekonomia kaj kultura 
influo de Usono depost la Dua Mondmilito. En 2000, 
oni taksis, ke la angla estas lernita kaj parolata de pli 
ol unu miliardo da homoj^. Ĝi estas la ĉefa lingvo de 
la interreto. 

La angla estas la internacia lingvo de scienco, 
komputiko, komerco, popmuziko kaj aviado, inter 
aliaj. ĉi estas laborlingvo de UN kaj ASEAN kaj, 
praktike, la ĉefa laborlingvo de EU: kvankam multaj 
dokumentoj de EU estas haveblaj en la franca kaj la 
germana kaj, iafoje, aliaj el la 20 oficialaj lingvoj, nur 
en la angla estas ĉiuj dokumentoj haveblaj. La angla 
ankaŭ estas la ĉefa laborlingvo de multaj transnaciaj 
entreprenoj. 


Angla lingvo 


English language 



Malhela bluo: la angla estas gepatra lingvo; 
hela bluo: la angla estas dua lingvo. 

Parolata en Unuiĝinta Reĝlando, 

Usono , Kanado , Aŭst ralio, 
Filipinoj , Nov-Zelando , 
Sud-Afriko , Singapu ro kaj 
landoj de la Komunumo de 
Nacioj. 

Parolantoj 379 007 140 

Denaskaj parolantoj 375 milionoj 

Fremdlingvo / dua 750 milionoj 

lingvo por 

Skribo Latina alfabeto 

Lingvistika Ikiasifikoi 

Hindeŭropa 

Ĝermana 

Okcidentĝermana 

Anglo-frisa 

Angla 


Enhavo 

Lernebleco 

Lingva priskribo 

Klasigo 

Fonologio 

Ortografio 

Gramatiko 

Vortotrezoro 

Skribmaniero 


Oficiala statuso 


Oficiala lingvo en 19 landoj, kaj kvazaŭ- 
oficiala en pluraj aliaj 

Reguligita de Neniu, tamen la OED estas 

grava 

Lingva statuso 1 sekura 

Lingvaj kodoj 

Lingvaj kodoj 


ISO 639-1 
ISO 639-2 
ISO 639-3 
SIL 

Glottolog 


en 

eng 

eng 

ENG 

stanl293 

Aktualo 

Disvastiĝo 

Dialektoj kaj varioj de la angla 
Statistikoj 

Estonteco kiel internacia lingvo 

Famaj aŭtoroj de la angla 

Esperanta literaturo en la angla 

Vidu ankaŭ 

Referencoj 

Bibliografio 

Bibliografio 

Eksteraj ligiloj 


Lernebleco 


Angla nomo English 

Franca nomo anglais 

Specimeno 

Deklaracio de Homaj Rajtoj, art. 1: 

All human beings are born free and equal in 
dignity and rights. They are endowed with reason 
and conscience and should act towards one 
another in a spirit of brotherhood. 

Vikipedio 



Unuflanke, la angla estas relative facile lernebla, ĉar ĝi havas malmulte da 
gramatikaj finaĵoj, sed uzas vortordon por montri la rilatojn inter vortoj. Pro 

tio, tamen, vortordo estas malpli libera, ol en lingvoj kun pli da finaĵoj. Ne estas simpla afero, ŝanĝi 
vortordon por emfazo sen ŝanĝi la signifon de la frazo. 


Aliflanke, ĝi estas malfacile lernebla, ĉar la ortografio estas nefonetika kaj arĥaika (moderna ortografio 
reflektas la prononcon de la mezepoka angla, kiam la veno de la presilo konformigis la literumadon, ĉefe laŭ 
la tiama Londona dialekto, ekzemple laugh [laf], daughter [DO:-ta], though [foŭ], thought [fo:t], cough 
[kof], rough [raf], island [AJ-lnd], nation [NEJ-ŝn], national [NE-ŝnel]) kaj la lingvo enhavas multe da 
idiotismoj. 


La angla ankaŭ havas sonojn ne ofte uzatajn en aliaj lingvoj, ekzemple la sonoj reprezentataj de "th" angle, 
do [0] kiel thought (penso), thin (maldika), maths (matematiko) (proksimigata per [f], do thought [fot], thin 
[fin], maths [mafs]) kaj [6] kiel the (la), then (tiam), brother (frato) (proksimigata per [v] aŭ [d] 
vortkomence, do the [di], then [den], brother [BRA-ver]). Domenico Maceri, profesoro ĉe Allan Hancock 
College, pretendas ke sud-koreiaj gepatroj iniciatas langofrenulan tranĉon de siaj infanoj, kredante ke ili 
prononcos pli bone la anglan lingvon^. 


Lingva priskribo 


La variaĵoj de la angla estas tre similaj laŭ prononco de konsonantoj, dum la plej parto de la interdialektaj 
variaĵoj temas pri la vokaloj. 


Klasigo 

La angla estas hindeŭropa lingvo de la okcidenta ĝermana grupo. Tamen pro la sociolingvistikaj aspektoj de 
la Brita Insularo el la vikingaj invadoj kaj la posta normana invado, ĝi ricevis gravajn pruntojn el la 
nordĝermanaj lingvoj kaj de la franca, kaj granda parto de ties vortotrezoro estis prilaborita pere de 
kultismoj el la latino. Tiuj du lastaj influoj faras, ke la angla estas eble unu el la ĝermanaj lingvoj plej 
maltipaj kaj laŭ vortotrezoro kaj laŭ gramatiko. 

























La lingvaj parencoj vivanta plej similaj al la angla estas sendube la frisaj, nome lingvoj parolataj de 
proksimume duonmiliono da personoj en la nederlanda provinco Frislando, proksima al Germanio, kaj en 
kelkaj insuloj en la Norda Maro. La simileco inter la frisaj lingvoj kaj la angla estas pli klara kiam oni 
komparas la malnovfrisan lingvon kun la malnovangla, ĉar la restrukturigo de la angla pro la eksterlandaj 
influoj faris la modernan anglan lingvon rimarkinde malpli similan al la frisaj ol tio, kio ĝi estis en antikvaj 
epokoj. 


Fonologio 

La konsonantaro de la angla konsistas el 25 elementoj (kelkaj variantoj de Skotlando kaj Nordameriko 
atingas ĝis 27, ĉar ili inkludas du kromajn senvoĉajn frikativojn): 



Labialoj 

Dentaloj 

Interdentaloj 

Alveolaroj 

Alv.-pal. 

Velaroj 

Labialvelaroj 

Glotalo 

Plozivaj / 
Afrikataj 

/p/ 

pit 

/t/ 

tin 



/tj/ 

cheap 

Ikl 

cut 



/b/ 

bit 

/d/ 

din 



/ d 3/ 

jeep 

Igl 

gut 



Frikativaj 

/f/ 

fat 


/0/ 

thin 

/s/ 

sap 

/;/ 

she 

M* 

loch 

/m/* 

which 

/h/ 

ham 

/v/ 

vat 


/a/ 

then 

/z/ 

zap 

ijL 

measure 




Nazalaj 

/m/ 

map 



/n/ 

nap 


/0/ 

bang 



Alproksimantaj 




/1/ 

left 

/r/ 

run 

ij[ 

yes 


/w/ 

we 



La fonemoj montrantaj asteriskon (*) estas nur en kelkaj variaĵoj de angla (ĉefe ĉe la skotangla kaj ĉe kelkaj 
variaĵoj de Usono kaj Kanado), dum la cetero estas tutlokaj kaj aperas en ĉiuj variaĵoj. Ĉiu el tiuj fonemoj 
povas prezenti alofonajn variaĵojn laŭ la fonetika kunteksto. Por ekzemplo: 

■ la senvoĉaj plozivaj sonas forte aspiraciitaj komence de vorto kaj malpli aspiraciitaj antaŭitaj 
de s-. Komparu pin [p h in] / spin [spi nj, Kate [k h eit]/ skate [skeit], tone [t h oun] / stone 
[stoun] 

■ la flanka alproksimanta /I/ havas sonon "klaran" (ne-velarigita) en la pozicio de silabatako (left 
[left], blow [blow]) kaj "malhelan" sonon (velarigita) en la pozicio de silabofino (milk [milk]). 

Ortografio 

La ortografio de la angla fiksiĝis proksimume ĉirkaŭ la 15a jarcento. Tamen ekde tiam la lingvo suferis 
gravajn fonetikajn ŝanĝojn, ĉefe ĉe la vokaloj, kio faras ke la ortografio ne estas certa gvidilo por la 
prononcoJ 3 ^ Kiel ekzemplon oni povas konsideri la serion -ea-, kiu havas ĝis ok malsamajn 
prononceblojn^ nur parte antaŭdireblaj el la fonetika kunteksto: 




Sono 

Ortografio 

transkribo IFA 

Signifo 

[e], [e] 

head, health 

[hed]/[hsd] T [hel0]/[hsl0] 

'kapo', 'sano' 

[i:] 

heap, heat 

[hi:p], [hi:t] 

'amaso', 'varmego' 

[3:],[*] 

heard, hearse 

[h3: d]/[h3"d], [h3:s]/[h3s] 

'aŭdita', 'funebra veturilo' 

[a:], [cu] 

heart, hearken 

[ha:t]/[haxt], [ha:k s n]/[hajk 3 n] 

'koro', 'aŭskulti' 

[89], [£»] 

bear 

[b£9]/[b£3j 

'elteni'; 'urso' 

[19], [I»] 

beard, hear 

[bi9d]/[biad]; [hi9]/[hia] 

'barbo', 'aŭdi' 

[ei] 

break, great, steak 

[bjeik], [gjeit], [steik] 

'rompi', 'bonego', 'bifsteko' 

[i 1 ei] 

create 

[kji' eit] 

'krei' 


La anglalingvaj vortoj ne havas supersignojn , kaj la demando- kaj ekkrio-signoj uzeblas nur fine de ĉiu 
frazo, male ekzemple al hispana kie uzeblas kaj komence kaj fine. 


Gramatiko 

Pli detalaj informoj troveblas en artikolo Gramatiko de la angla. 


La angla prezentas multajn el la tipaj trajtoj de la lingvoj de Eŭropo. La substantivo prezentas diferencon 
inter singularo kaj pluralo. En moderna angla, diference disde ties antaŭaĵo, nome la antikva angla, la 
substantivo ne faras distingojn de genro aŭ kazo. La kazaj diferencoj limiĝas en moderna angla al la 
pronomo, kiel okazas ekzemple en la latinidaj lingvoj. 


Pli detalaj informoj troveblas en artikolo Konjugacio de la angla. 


En la verba sistemo la angla, same kiel ĉe la germana kaj ĉe la latinidaj lingvoj, suferis similan evoluon. Oni 
kreis "pasintecajn komponitajn formojn" por esprimi la finitan aspekton kaj "perifrazajn formojn" kun la 
verbo esti por esprimi la progresan aŭ kontinuan aspekton. Alia similaĵo estas la disvolvigo de -os formoj el 
helpoverboj. Grava diferenco inter la angla kaj aliaj ĝermanaj kaj latinidaj lingvoj estas la malfortigo de la 
subjunktivo. Simile la angla, same kiel la germana, la nederlanda aŭ la latinidaj lingvoj, estis kreinta difinajn 
artikolojn proprajn el la indikaj pronomoj. 


Vortotrezoro 


La vortotrezoro de la angla aktuale estas formita de kerno de propraj 
vortoj rekte hereditaj de la antikva angla, inter kiuj troviĝas la plej 
granda parto da vortoj pure gramatikaj same kiel la plej granda parto 
da la plej oftaj vortoj. Tamen, inter la ne tiom oftaj vortoj 
hegemonias la pnintoj de la latina kaj de la franca, kiuj ofte estas 
kultismoj, kvankam ili estas ofte uzataj ankaŭ en la populara 
konversacinivelo. 

Fakte inter la dek mil vortoj plej oftaj iom pli ol unu triono estas 
vortoj de ĝermana deveno, dum pli ol 60 % estas vortoj de latina aŭ 
latinida devenoJ 5 ^ La jena tabelo montras la hegemonion de diversaj 
devenoj de la vortotrezoro laŭ proporcioj de ofteco. 





























Ofteco 

Antikva angla 

Franca 

Latino 

Ĝermano 

ai:.: 

Nordiaj lingvoj 

Mllcll 

Aliaj 

1-1000® 

83% 

11 % 

2 % 

2% 

2% 

1001-2000® 

34% 

46% 

11 % 

2% 

7% 

2001-3000® 

29% 

46% 

11 % 

1% 

10% 

1-10000® 

32 % 

45% 

17 % 

4% 

2 % 


La vortoj derivitaj de la antikva angla, populare nomataj "ĝermanaj", plej ofte esprimas seriozecon kaj 
dediĉon. Kiam Winston Churchill diris, en sia unua diskurso kiel Ĉefministro de la Unuiĝinta Reĝlando 
(1940), ke li povas proponi al sia popolo dum milito nur "blood, toil, tears, and sweat" (sango, laboro, 
larmoj kaj svito), la seriozeco de la situacio videblas en lia uzo de vortoj nur ĝermandevenaj. Male, abunda 
uzado de latiniddevenaj vortoj, ĝenerale derivitaj el la franca, indikas bagatelojn aŭ burokratecon. En juraj 
dokumentoj de la pasinteco estis ofta la uzado de paroj de sinonimoj, unu de anglosaksa kaj alia de latinida 
devenoj, kiel last will and testament (lasta testamento), por eviti miskomprenojn. La deveno de la vortoj en 
angla povas havigi antropologiajn konkludojn: la bestoj sheep, pig, kaj cow (ŝafo, porko, bovino) estas 
ĝermandevenaj, dum la nomoj de la viandoj el tiuj bestoj estas latiniddevenaj: mutton, pork, beef (ŝafaĵo, 
porkaĵo, bovaĵo). Kio indikas la socian klason, kiu bredozorgis la animalojn - la anglosaksaj konkeritoj - kaj 
kiuj ĝuis ties viandojn: nome la normanaj konkerintoj (francoj). 


Skribmaniero 


La angla uzas la latinan alfabeton sen aldono, escepte en la 
vortoj rekte prenitaj el aliaj lingvoj kun diferencaj alfabetoj. 
Tamen historie la antikva angla estis uzinta specialajn signojn 
por kelkaj el ties sonoj: < A, JE, /E, JE, Ĉ, D, E, Ĝ, I, O, Ŭ, p, Y. 
P, 3 > kaj la respondajn minusklojn < a, ae, ae, ae, ĉ, 6, e, ĝ, I, o, 
ŭ, p, Y, (5, 3 >• 

Aliaj karakteroj de la moderna ortografio de la angla estas la 
ekzistado de granda kvanto da lingvaj kuntiriĝoj: 

They're, kuntiriĝo de Theyare = lli estas. 

She isn't aŭ She's not, kuntiriĝo de She is not = Ŝi 
ne estas. 

I'd eat, kuntiriĝo de / would eat = Mi manĝus 
You'll see, kuntiriĝo de You will see = Vi vidos 


ABCDEFGH 
1 KLMNOPCL 
R S T V X Y Z 


La Latina alfabeto en la klasika epoko 
estis kunformita nur de 23 literoj. La 
angla lingvo (kaj ankaŭ aliaj lingvoj) uzas 
ankaŭ 3 kromajn literojn J, j, U, u, W, w. 


Menciendas ke tiuj kuntiriĝoj uzeblas plej ofte en la konversacia parolmaniero kaj pli malofte en la formala 
parolmaniero. 


Historio 


La plej frua versio de la angla estas la anglosaksa. Post la normana konkero de Anglio, parte pro la influo de 
la anglo-normanda, la anglosaksa evoluis en la meza angla, kiu enhavis multajn vortojn de franca deveno. 
Plua granda evoluo okazis dum la 15a kaj 16a jarcentoj, kiam la gramatiko iĝis malpli kompleksa kaj 
aldoniĝis multaj vortoj de latina kaj franca devenoj, kaj la moderna angla estiĝis. 

En la 18a jarcento eldoniĝis la unuaj vortaroj (ekzemple tiu de Samuel Johnson), kiuj ludis gravan rolon 
rilate la normigon de la literumado de la angla. 





Aktualo 


La angla estas la tria lingvo de la mondo laŭ nombro de parolantoj, kiuj havas ĝin kiel gepatra li ngvo (inter 
300 kaj 400 milionoj da personoj), same kiel la tria plej parolata, post la mandarena kaj la hispana,^ kaj se 
oni enkalkulas ankaŭ tiujn kiuj havas ĝin kiel dua lingvo, kiuj estas 200 milionoj da personoj plie. 

La angla, ĉar etendis Anglio sian lingvon tra la tuta mondo (Brita Imperio), kaj ĉar iĝis Usono la plej granda 
potenco kaj ekonomia kaj milita, ĝi iĝis de facto la lingua franca nuntempa. 

Spite la ekziston de aliaj internaciaj lingoj (kiaj la franca, germana, rusa, ĉina, araba, hispana ktp.) kaj de 
internaciaj planlingvoj , kiaj Esperanto aŭ malpli grave interlingua kiuj estas neŭtralaj frankalingvaoj 
kvankam kun malpli da parolantoj, la angla konstituas nuntempe la ĉefan lingvon por internacia 
komunikado. Tio rilatas al la hegemonio de la dominanta civilizacio, kiu ĝenerale ne ŝatas adopti alian 
lingvon, sed male, trudas la anglan kun la koncernaj privilegioj , kiujn ĝuas parolantoj de la angla kiel 
gepatra kaj eĉ ties landoj, kontraŭ la 96 % de la tutmonda loĝantaro en la aktualo, kiu ne havas la anglan kiel 
gepatra. Pro simila tialo en multaj eŭropaj landoj oni parolas lingvojn derivatajn el la latino, kiu estis la 
oficiala (aŭ ĉefa) lingvo de la Romia Imperio. Kaj pro tiaj tendencoj, ĉefe la intelektaj elitoj pasis de la 
latino al la franca, poste al la angla post la dua mondmilito kaj oni antaŭvidas, ke la angla suferos malpliigon 
en la venontaj jardekoj kontraŭ aliaj lingvoj de forta hegemonio ĉu loĝantara ĉu ekonomia ĉu milit-politika 
kiaj la hispana, la araba aŭ la mandarena, inter aliajJ 9 ^ 

Aktuale ekzistas milionoj da personoj, kiuj ankaŭ uzas kiel alternativo neŭtralan internacian helplingvon, 
simplan laŭ desegno kaj nekondiĉatan al ŝanĝoj de la mondaj potencoj. Tamen, laŭ la Raporto Grin, kiu 
konkludas ke la uzado de Esperanto estus la plej bona solvo je meza kaj longa tempolimo por la Eŭropa 
Unio kaj ties civitanoj, estas certe ke je mallonga tempolimo tio necesigus grandan investon aŭ koston en 
informaj kampanjoj por akiri lingvan esperantan kapablon en komerco kaj en ŝanĝoj de la procezo por 
instruado kaj lernado de fremdaj lingvoj. 


Disvastiĝo 


■ Oficiala lingvo de factcr. Unuiĝinta Reĝlando, Usono, kaj Aŭstralio. 

■ Oficiala lingvo c/e iure en: Fiĝioj, Belizo, Bocvano, dependaĵoj de Usono, dependaĵoj de la 
Unuiĝinta Reĝlando, Ganao, Gambio, Gujano, Hongkongo (Ĉinio), Salomonoj, Jamajko, 
Lesoto, Liberio, Malavio, Maŭricio , Nauruo , Niĝerio , Papuo-Nov-Gvineo , Usona Samoo , 
Sieraleono , Svazilando , Sud-Sudano , Ugando , Zamb io kaj Zimbabvo. 

■ Kunoficiala lingvo: Kameruno, Kanado, Filipinoj, Irlando, Kenjo, Kiribati, Insuloj Marŝaloj, 
Barato, Malajzio, Malto, Namibio , Nov-Zelando , Pakistano , Puertoriko (Usono), Sejŝeloĵ, 
Singapuro , Sudafriko , Sudano , Tanzanio , Tokelau kaj Tonga . 


Dialektoj kaj varioj de la angla 


Kontraste kun la hispana, la franca kaj aliaj lingvoj, ne estas centra aŭtoritato, kiu kontrolu ortografion, 
gramatikon kaj vortotrezoron, kvankam foje oni citas tiun aŭ tiun vortaron, gramatikon aŭ libron kiel 
aŭtoritato. La angloparolantoj ĝuas sistemon de lingva senordo, kio faciligas la stampadon de novaj vortoj, 
la enkondukon de pruntoj kaj la formadon de regionaj aŭ sociaj variaĵoj de la lingvo aŭ almenaŭ de la 
parolmaniero. 

Estas multaj dialektoj de la angla. En Britio la diversaj dialektoj devenas de regionaj varioj de la anglosaksa 
kaj meza angla. La skota estas tute aparta lingvo. 







En diversaj landoj estas diversaj varioj de la lingvo, kun gramatikaj 
kaj leksikaj diferencoj. Pro tiaj diferencoj, estas diraĵo ke Usono 
kaj Anglio estas apartigataj per komuna lingvo. 

Anglish aŭ Engla lingvo estas tipo de lingva purismo aplikata al la 
angla lingvo, en kiu la vortoj devenaj de la greka, la latina, kaj la 
latinidaj lingvoj estis anstataŭigitaj per ĝermandevenaj vortoj. En 
tiuj okazoj, temas pri uzado de sinonimoj kaj aliokaze neologismoj. 

Statistikoj 


Laŭ Encyclopoedia Britannica, almenaŭ dek ses ŝtatoj enhavis pli 
ol unu milionon da anglalingvanoj en 1990: 


Anglalingvaj ŝtatoj 



Anglalingvanoj 

Ŝtato 

1 

223 900 000 

Usono 

2 

60 000 000 

Niĝerio 

3 

53 300 000 

Britio 

4 

32 000 000 

Filipinoj 

5 

21 000 000 

Baratolf 1 ! 

6 

16 000 000 

Kanado 

7 

14 800 000 

Aŭstralio 

8 

5 500 000 

Malajzio 

9 

3 700 000 

Tanzanio 

10 

3 500 000 

Sud-Afriko 

11 

3 300 000 

Irlando 

12 

3 200 000 

Nov-Zelando 

13 

2 700 000 

Liberio 

14 

2 300 000 

Jamajko 

15 

1 200 000 

Trinidado kaj Tobago 

16 

1 000 000 

Singapuro 


Notu bone, ke diversaj ŝtatoj kalkulas siajn lingvanojn malsame kaj 
ne ekzistas nombroj pri la angla por ĉiu lando. Ekzemple, Kenjo, 
Pakistano, kaj Bangladeŝo, ĉiu eble havas 3 milionojn da parolantoj. 
Ankaŭ, malmulte de landoj kalkulas dualingvanojn. Almenaŭ 
30 milionoj da anglaparolantoj ne estas en la supraj nombroj. 



La angla en la EU. Gi estas oficiala 
nur en la Brita Insularo. En 
ĝermanlingvaj landoj ĝi estas sufiĉe 
konata kaj uzata. En slavaj kaj 
latinidaj landoj ne tiom kiom montras 
la koloroj, kiuj aludas al oficialaj 
ciferoj, tre optimismaj kaj for el la 
reala nivelo de uzado flua. Kontraste 
la praktika uzado en internaciaj 
instancoj estas multe pli ampleksa kaj 
senrivala ĝis nun. 



Usona dolaro. La angla lingvo 
aperas en la monvaluto plej konata 
en la mondo. La forto de lingvoj tre 
ofte aperas ligata al la forto de ties 
ekonomio. 


Estonteco kiel internacia lingvo 


Aktuale la angla lingvo plu disvastiĝas. Estas tamen indikoj, ke en la venontaj jardekoj aliaj lingvoj gajnos 
pli kaj pli da tereno, ĉefe la ĉina, la hispana kaj la araba. "Kvankam la nombro de parolantoj de la angla 
pligrandiĝas, estas signoj ke la tutmonda superregado de la lingvo eble malgrandiĝos en la antaŭvidebla 
estonteco", skribis Neil Kinnock, ĉefo de British Council, en 2006J 12 ^ 

Studo dividas la malnetan enlandan produkton en la tuta mondo laŭ la diversaj lingvoj kaj aplikas 
progno zojn. Oni taksas, ke fine de 2002 proksimume 29,3 % de la tutmondaj enspezoj estas produktataj de 
anglaparolantoj, ĉ. 12,5 % de ĉinaparolantoj^ 13 l (Fakte oni uzas por la divido la aĉetpovon.) Laŭ la 
prognozo tiu rilato ŝanĝiĝos al 28,2 % por la angla lingvo kaj 22,8 % por la ĉina lingvo en 2010. Se la 

















































kresko de la ĉina ekonomio restos simila, estas atendeble, ke la ĉina 
tiurilate superos la anglan antaŭ la jaro 2020. Oni nepre konsideru, 
ke la studo esploras la lingvojn nur rilate al la produktado kaj ne 
konsideras la superregan rolon de la angla en la internacia komerco. 

Famaj aŭtoroj de la angla 


Isaac Asimov 

Jean Marie 
Auel 

Jane Austen 
VVilliam Blake 
Ray Bradbury 

Charlotte 

Bronte 

Charles 

Bukowski 

Truman 

Capote 

Geoffrey 

Chaucer 

Agatha 

Christie 

Joseph 

Conrad 

James 

Fenimore 

Cooper 

Daniel Defoe 

Charles 

Dickens 

John Dos 
Passos 

Arthur Conan 
Doyle 


VVilliam 

Faulkner 

Dashiell 

Hammett 

Nathaniel 

Hawthorne 

Ernest 

Hemingway 

Patricia 

Highsmith 

Aldous 

Huxley 

VVashington 

Irving 

James Joyce 

Jack Kerouac 
Stephen King 

Rudyard 

Ki pling 

D. H. 
Lawrence 

Doris Lessing 

VVilliam 

Somerset 

Maugham 

John Milton 
Toni Morrison 
Vladimir 
Nabokov 


■ George 
Orwell 

■ Harold Pinter 

■ Sylvia Plath 

■ J. K. Rowling 

■ Saki 

■ Jerome David 
Salinger 

■ VVilliam 
Shakespeare 

■ John 
Steinbeck 

■ VVilliam 
Makepeace 

Thackeray 

- J. R. R. 

Tolkien 

■ Mark Twain 

■ Evelyn 
VVaugh 

■ Tennessee 
VVilliams 

- P. G. 
VVodehouse 

■ Tom VVolfe 

■ Mary 
VVollstonecraft 

■ Virginia VVoolf 


Konstruaĵo de la Britia Konsilio en 
Londono 


William Shakespeare eble estas la plej 
fama el la verkistoj en la angla lingvo. 


Esperanta literaturo en la angla 


Sufiĉe multe da angla literaturo estis esperantigita, sed ne multaj verkoj originale skribitaj en Esperanto estis 
ĝis nun eldonitaj en angla traduko. La aŭtorino Anna Lowenstein verkis siajn romanojn kaj en la angla kaj 
en Esperanto. Kelkaj anglalingvaj versioj de poemoj de Kalman Kalocsay estas inkluditaj en la kompilaĵo 
En nacia vesto de Ada Csiszar, Budapesto 2004. 

Ĉar la angla estas hodiaŭ la plej disvastiĝinta lingvo tutmonde, kredeble ĝi estas la plej utila vehiklo por 
informi grandan parton de la homaro pri Esperanto kaj ĝia kulturo. 


Vidu ankaŭ 











































































■ Anglaj idiotismoj 

■ Anglalingva literaturo 

■ Anglalingva Vikipedio 

■ Anglalingvio 

■ British Council 

■ Listo de lingvoj 

■ Listo de lingvoj laŭ parolantaro 

■ Gramatiko de la angla 

■ Konjugacio de la angla 

